PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 8 din 22.03.2017

Au participat membrii Consiliului de Observatori: Nicolae SPĂTARU, Stela NISTOR, Vitalie ȚAPEȘ, Ludmila VASILACHE, Marina ȚURCAN.

Au asistat:

Olga Bordeianu, președinte al IPNA Compania ”Teleradio-Moldova”;

Galina Blanaru, director financiar;

Victor Stahi, director Departament ÎTFM;

Svetlana Cojocaru, director Departament multimedia;
Veceslav Gheorghișenco, director Radio;

Mircea Surdu, director TV;

Constantin Vulpe, șef Serviciu dezvoltare strategică;

Leonid Melnic, director Departament de producție TV;

Andrian Țeberneac, șef Serviciu IT;

Victor Bădulescu, specialist principal Centrul tehnic RD;

Tatiana Iujiță, șef Serviciu programe RMT;

Vitalie Cojocaru, șef Serviciu marketing și vânzări.
Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 5 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 16:15: „PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).
        S-a pus la vot Ordinea de zi, cu următoarele chestiuni:
1. Raportul de activitate a  IPNA Compania “Teleradio-Moldova” pe anul 2016.
2. Diverse.

S-a votat: ”PRO” – 5 voturi (N. Spătaru, V. Țapeș, L. Vasilache, M. Țurcan, S. Nistor). 

Se pune în discuție chestiunea cu nr. 1- Raportul de activitate a  IPNA Compania “Teleradio-Moldova” pe anul 2016.
Preşedintele Consiliului de Observatori a oferit cuvântul dnei Olga Bordeianu,  care a prezentat Raportul de activitate a IPNA Compania “Teleradio-Moldova” pe anul 2016. Dna Bordeianu a vorbit atât despre realizările de la Televiziune, cât și despre cele de la Radio. Cu toate că bugetul Companiei a fost unul mic, s-a reușit obținerea unor rezultate bune. 
Dna Bordeianu a spus că atât la Radio, cât și la Televiziune, au fost pregătite un șir de programe care au vizat evenimente importante din viața socială, politică, economică și culturală a Republicii Moldova, cum ar fi aniversarea a 25-a de la declararea independenței Republicii Moldova și alegerile prezidențiale, în formulă nouă. 
Dna Bordeianu a menționat faptul că, în pofida situației financiare critice, anul 2016 pentru TV Moldova a fost unul cu multe realizări importante. Cea mai vizibilă a fost lansarea TV Moldova 2, canal care permite postului public să difuzeze mai multă informație, să valorifice fondul video și cinema al TV, să promoveze cultura națională, dar și muzica de calitate. Prin lansarea noului post de televiziune, s-a reușit creștrea volumului transmisiunilor sportive de la evenimentele locale, dar și de la cele internaționale.
 Fondul TV a fost completat cu 71 de programe cu o durată de peste 33 de ore, dintre acestea 3 fiind spectacole dramatice, 31 – programe muzicale și 37 – emisiuni socio-economice și culturale.

Televiziunea a păstrat și promovat titlurile consecrate: “Cultura azi”, “Bună dimineața”, “Bună dimineața de weekend”, “Cine vine la noi?”, “Evantai folcloric”, “Tezaur”, “Destine de colecție”, “O seară în familie”, etc. 

A fost lansat un nou proiect muzical “Soundcheck”, în cadrul căruia se cântă doar live. 

La Televiziune și la Radio au fost organizate mai multe campanii sociale, două dintre ele având câte un generic: “Trăiește fără durere” și “În brațele mamei”. TV Moldova 1 și TV Moldova 2 au lansat și Campania “Fructele și legumele de acasă”, având ca scop promovarea consumului fructelor și legumelor autohtone.
Dna Bordeianu a mai spus că obiectivele editoriale propuse în Caietul de sarcini pentru 2016, în mare parte, au fost îndeplinite. Volumul total de emisie televizată a fost de 8784 de ore. Volumul de emisie pe cele trei canale radio (RMA, RMM și RMT) a fost de 26304,2 ore.
Dna Bordeianu a vorbit și despre Departamentul multimedia, care a continuat să îmbunătățească calitatea produselor informaționale plasate pe portalul oficial al TRM, prin divesificarea tematicii editoriale, utilizarea transmisiunilor în direct de la evenimente, promovarea campaniilor sociale și extinderea platformei online cu implicarea publicului.
Cu privire la activitatea economico – financiară, Dna Bordeianu a menționat faptul că veniturile Companiei în anul 2016 au fost de 114081,8 lei. Mijloacele financiare alocate din bugetul de stat au constituit 79,5 %, iar cele din activități comerciale - 20,5 %.

Dna Bordeianu a vorbit și despre activitatea centrelor tehnice, menționând faptul că la Televiziune au fost elaborate mai multe aplicații destinate afișării grafice a emisiei în direct, au fost modernizate softurile pentru monitorizarea timpului de emisie. Inginerii de la Radio au participat la procesul de testare și monitorizare a noilor tehnologii în radiodifuziune HD Radio.
A luat cuvântul Dl Mircea Surdu, directorul Televiziunii, care a spus că la TV Moldova 2 au fost difuzate în direct Jocurile Olimpice de vară de la Rio, Campionatul European de Fotbal și Campionatul European de baschet pentru țările mici. 

Dl Surdu a menționat faptul că dezbaterile electorale au fost organizate sub controlul societății civile și au fost inițiate parteneriate cu “Promo Lex” și IDIS “Viitorul”.
Directorul Radiodifuziunii, Dl Veceslav Gheorghișenco, a vorbit despre grila de emisie, care a fost modificată prin creșterea numărului emisiunilor în direct și includerea unor noi buletine de știri. 
Dl Vitalie Țapeș a spus că Raportul de activitate a IPNA Compania “Teleradio-Moldova” pe anul 2016 este unul foarte bine realizat și este de apreciat faptul că, în pofida situației financiare critice a Companiei, s-a reușit obținerea unor rezultate foarte bune.
A luat cuvântul Dna Tatiana Iujiță, șeful Serviciului programe RMT. Dna Iujiță a spus că una dintre realizările cele mai importante ale RMT este creșterea numărului de invitați la emisiunile difuzate și a parteneriatelor cu diferite ONG-uri.
Dna Ludmila Vasilache a dorit să știe dacă s-a reușit realizarea unei cooperări între toate departamentele companiei.
Dna Bordeianu a spus că se lucrează în permanență în vederea îmbunătățirii cooperării dintre toate departamentele.

Dna Vasilache a întrebat care este, în opinia dnei președinte Bordeianu, cele mai importante realizări ale Companiei în 2016, dar, totodată, și cea mai vizibilă nereușită. 

Dna Olga Bordeianu a spus că cele mai frumoase realizări sunt: lansarea TV Moldova 2 și emisiunea de dezbateri electorale organizată într-o nouă formulă și rezultatele acesteia, iar la capitolul nereușite: din cauza lipsei de resurse financiare, nu a fost posibilă evaluarea personalului Companiei.
Dnul Nicolae Spătaru a oferit cuvântul dnei Galina Blanaru, directorul financiar. Dna Blanaru a vorbit despre activitatea economico – financiară a Companiei în anul 2016, desfășurată în conformitate cu Caietul de sarcini și a Legii Bugetului de Stat pe anul 2016 și a răspuns la întrebările adresate de către membrii Consiliului de Observatori.
Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:

1. Se aprobă Raportul de activitate a IPNA Compania „Teleradio-Moldova” pe anul 2016.
               2. Președintele Companiei va prezenta Parlamentului Republicii Moldova    Raportul de activitate a IPNA Compania „Teleradio-Moldova” pe anul 2016, în conformitate cu art. 64 alin.(5) din Codul audiovizualului.

3. Preşedintele Companiei va asigura publicarea pe www.trm.md a Raportului de activitate a IPNA Compania „Teleradio-Moldova” pe anul 2016.

4. Raportul de activitate a IPNA Compania „Teleradio-Moldova” pe anul 2016 este parte integrantă a prezentei hotărâri.

5. Hotărârea intră în vigoare în ziua adoptării.
S-a votat: „PRO” - 5 voturi (N. Spătaru, V. Țapeș, L. Vasilache, M. Țurcan, S. Nistor).

Durata şedinţei: 15:00-17:00.
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                     Emmanuela CERNEI

